Săptămână trecută, medicii veterinari oficiali, din cadrul D.S.V.S.A. – Serviciului Control Oficial Sănătate și Bunăstare Animală au efectuat un număr de 81 controale în exploatații profesionale și non profesionale din județul Satu Mare.
Astfel, conform programului de activitate stabilit, au fost verificate exploatații profesionale și non profesionale de animale, depozite de cereale și furaje, cabinete sanitare veterinare, farmacii veterinare, urmărindu-se condițiile de biosecuritate, zoo igienă și de bunăstare a animalelor, P.P.A., Influența Aviară ,monitorizarea și eliminarea subproduselor improprii consumului uman, existența echipamentelor de protecție, asigurarea unor stocuri de substanțe dezinfectante, dezinsectante și raticide.
În urma acestor controale a fost aplicată 2 sancțiuni contravenționale, din care 1 amendă contravențională în valoare de 1.200 lei – 1 exploatație non profesională din localitatea Terebești și 1 avertisment pentru 1 exploatație non profesională din localitatea Cămin pentru vânzarea/cumpărarea fără documente sanitare veterinare și pentru siguranța alimentelor, a animalelor și pentru introducerea fără documente sanitare veterinare și pentru siguranța alimentelor, a altor animale în efectivele existente.
În anul 2024, din cei 206 mistreți împușcați în Fondurile Cinegetice de Vânătoare, 5 – mistreți au fost pozitivi la Pesta Porcină Africană, iar 201 mistreți negativi, în urma examenelor specifice de laborator.